ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, РАДОВА ИЛИ УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, MEСTO ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.


ТЕХНИЧКА СПЕЦИФИКАЦИЈА – ПРОЈЕКТНИ ЗАДАТАК
ЗА ИЗРАДУ ПРОЈЕКТНО-ТЕХНИЧКЕ ДОКУМЕНТАЦИЈЕ И ИЗВОЂЕЊЕ ПРИПРЕМНИХ ИСТРАЖНИХ РАДОВА ЗА ИЗГРАДЊУ МЕЂУНАРОДНОГ ПУТНИЧКОГ ПРИСТАНИШТА У БАНОШТОРУ

1. ВРСТА УСЛУГЕ

Услуга „Израда пројектно-техничке документације и извођење припремних истражних радова за изградњу међународног Путничког пристаништа у Баноштору ”

2. УВОД

Изградња путничког пристаништа отвореног за међународни саобраћај у Баноштору планира се на km 1276+750 до km 1276+850.
Уредбом о утврђивању лучког подручја међународног путничког пристаништа у Баноштору («Сл.гласник РС», број 139/2022) лучко подручје обухвата КП бр. 78/1 КО Баноштор, КП бр. 78/2 КО Баноштор, и КП реке Дунав бр. 3218/2, док Планом детаљне регулације за изградњу путничког пристаништа отвореног за међународни саобраћај у Баноштору («Сл.Лист Општине Беочин» бр.7/2020) на гарфичком прилогу «намена површина» одређена је површина за лучко подручје у обухвату КП бр.78/1 КО Баноштор и КП реке Дунав бр. 3218/2, док је КП бр.78/2 намена МРС комплекс.
Нова саобраћајна политика и основни принципи стратегије развоја водног саобраћаја Европске Уније, као и основни принципи промовисани у стратешким документима Републике Србије у области водног саобраћаја су:
· умрежавање,
· доступност основне транспортне мреже све већем броју становника,
· отклањање уских грла на пловним путевима,
· смањење емисије штетних гасова и
· слободан проток робе и људи на тлу Европе.
На основу ових принципа, локалне управе многих градова и насеља које леже на пловним рекама, а нарочито на Дунаву, како у Србији тако и у окружењу, исказале су одређену иницијативу за формирање путничких пристаништа, међу њима је и Општине Беочин.
Управа Општине Беочин се определила да у наредном периоду развојне активности на свом подручју усмери ка пројектима из области туризма са намером да се активирају туристички потенцијали који као елементи од значаја могу да допринесу да Беочин прерасте у озбиљан туристички центар. Посебна пажња посвећена је плановима и пројектима развоја саобраћајне инфраструктуре у приобаљу Дунава, а пре свега:
· изградњи новог путничког пристаништа за прихват путничких пловила из међународног и унутрашњег саобраћаја као и за друге облике нутичког туризма. Локација новог путничког пристаништа била би на десној обали реке Дунав, у насељу Баноштор. Пристаниште би се налазило на потезу од km 1276+750 до km 1276+850 стационаже реке Дунав. Стратешке претпоставке за изградњу и отварање путничког пристаништа у Беочину на локацији у насељу Баноштор садрже
се у поглављу 3.5.4. Стратегије развоја водног саобраћаја, а у складу са Стратегијом развоја туризма Републике Србије 2016. – 2025.
· реконструкцији државног пута IIA реда број 119 која се протеже од Државне границе са Хрватском код места Илок, преко Беочина, до Сремске Каменице,
· изградња савременог граничног прелаза према Републици Хрватској у насељу Нештин,
· изградња новог друмског моста преко Дунава, што ће побољшати друмску везу Беочина са Новим Садом, главним градом покрајине и др.

3. ЦИЉ ИЗРАДЕ ТЕХНИЧКЕ ДОКУМЕНТАЦИЈЕ

У циљу развоја туризма у општини Беочин предвиђа се изградња путничког пристаништа отвореног за међународни саобраћај у насељу Баноштор које се налази на десној обали реке Дунав и има дугу винарску традицију и поседује очуване прерађивачке и складишне карактеристике за производњу и чување вина што чини интересантну туристичку понуду.
Техничка документација подразумева ираду Идејног решења како би се обезбедили законом прописани услови за исходовање локацијских услова за израду наредних фаза техничке документације и извођење радова на изградњи путничког пристаништа У Баноштору.
По изради Идејног решења наручилац ће исходовати локацијске услове.

4. ПРАВНИ ОСНОВ ЗА ИЗРАДУ ТЕХНИЧКЕ ДОКУМЕНТАЦИЈЕ

Правни основ за израду документације садржан је у чл. 118а Закона о планирању и изградњи којима је прописано да се Пројектом за грађевинску дозволу се врши разрада планиране концепције објекта утврђене Идејним решењем на основу кога су издати локацијски услови, а могућа су и његова одступања од тог идејног решења у складу са прописом којим се ближе уређује садржина техничке документације.
Поред Закона о планирању и изградњи („Службени гласник РС“, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14, 145/14, 83/18, 31/19 и 37/19 и
др. Закон, 9/20 и 52/21), правни основ за израду техничке документације чине и:
-	Закон о водама ("Сл. гласник РС", br. 30/2010 i 93/2012, 101/2016, и 95/2018 - др. Закон)
-	Закон о пловидби и лукама на унутрашњим водама ("Службени гласник РС", бр. 73 од
12. октобра 2010, 121 од 24. децембра 2012, 18 од 13. фебруара 2015, 96 од 26. новембра 2015 - др. закон, 92 од 14. новембра 2016, 104 од 23. децембра 2016 - др. Закон, 113 од 17. децембра 2017 - др. закон, 41 од 31. маја 2018, 95 од 8. децембра 2018 - др. закон, 37 од 29. маја 2019 - др. закон, 9 од 4. фебруара 2020, 52 од 24. маја 2021.)
· Уредба о условима које морају да испуњавају луке, пристаништа и привремена претоварна места ("Службени гласник РС", бр. 33 од 9. априла 2015, 86 од 21. октобра 2016, 54 од 26.
јула 2019, 94 од 27. децембра 2019, 76 од 21. маја 2020.)
· Правилник о садржини, начину и поступку израде и начин вршења контроле техничке документације према класи и намени објеката: („Службени гласник РС“, бр. 73/19);
· прописи којима се уређује област заштите животне средине.
Надаље, правни основ за израду техничке документације представљају и чл. 203. и 214. Закона о пловидби и лукама на унутрашњим водама, којим је прописано да су луке и пристаништа добра у
општој употреби, као и да су изградња и одржавање лука од државног значаја и да се врше у складу са Стратегијом развоја водног саобраћаја Републике Србије, док је чланом 214. истог закона прописано да су лучко земљиште и лучка инфраструктура у својини Републике Србије.

5. ПОСТОЈЕЋА ПЛАНСКА И ТЕХНИЧКА ДОКУМЕНТАЦИЈА

Локација која је планирана за изградњу путничког пристаништа отвореног за међународни саобраћај у Баноштору предвиђена је:

· Планом генералне регулације насеља Баноштор (ЈП Завод за урбанизам Војводине – Нови Сад, 2005.год.)
· Генералним пројектом са претходном студијом оправданости међународног путничког пристаништа у Баноштору (Ехтинг, 2018. год.)
· Планом детаљне регулације за изградњу путничког пристаништа отвореног за међународни саобраћај у Баноштору («Сл.Лист Општине Беочин» бр.7/2020)
· Уредбом о утврђивању лучког подручја међународног путничког пристаништа у Баноштору («Сл.гласник РС», број 139/2022)

Уредбом о утврђивању лучког подручја међународног путничког пристаништа у Баноштору («Сл.гласник РС», број 139/2022) лучко подручје обухвата КП бр. 78/1 КО Баноштор, КП бр. 78/2 КО Баноштор, и КП реке Дунав бр. 3218/2, док Планом детаљне регулације за изградњу путничког пристаништа отвореног за међународни саобраћај у Баноштору («Сл.Лист Општине Беочин» бр.7/2020) на графичком прилогу «намена површина» одређена је површина за лучко подручје у обухвату КП бр.78/1 КО Баноштор и КП реке Дунав бр. 3218/2, док је КП бр.78/2 намена МРС комплекс.

5.1.	ПРИПРЕМНИ ИСТРАЖНИ РАДОВИ (обезбеђује Извршилац)

- Геотехничко истраживање и подлоге
Извршилац ће у оквиру припремних и истражних радова израдити Пројекат геолошких истраживања са обављеном техничком контролом, у складу са одредбама Закона о рударству и геолошким истраживањима („Службени гласник РС“, брoj 101/15, 95/18 др.закон и 40/21 ) и Правилника о условима критеријумима и садржини пројеката за све врсте геолошких истраживања („Службени гласник РС“, број 45/19 и 72/21)
Основна сврха израде геолошких и лабораторијских истражних радова, уз пратећи геотехнички елаборат, је дефинисање услова фундирања новопројектованих објеката, услова извођења радова (ископа за објекте), при чему треба имати у виду постојеће објекте на локацији као и хидрогеолошке карактеристике тла.
Радови треба да обухватају следеће:
· Анализа резултата досадашњих геолошких, инжењерскогеолошких и хидрогеолошких истраживања,
· Одређивање хидрогеолошких својства и зависности осцилација нивоа подземних вода од минималних до максималних осцилација,
· Процена стабилности и угрожености постојеће инфраструктуре у непосредном окружењу будућег пристаништа (саобраћајнице, далеководи, подземне инсталације, грађевински и остали објекти и непосредном окружењу),
· Израду пројекта истражних радова са техничком контролом,
· Истражна бушења извршити на најмање 4 истражна места у води и 2 на копну са: геодетским снимком локације истражног места, инжењерскогеолошким картирањем језгара бушотина и узимањем узорака за потребе лабораторијских испитивања,
· Пенетрационе опите и опите слегања,
· Мерење нивоа подземне воде,
· Лабораторијска испитивања физичких и физичко механичких својстава , на узорцима тла узетим из језгара бушотина,
· Геофизичка рефракциона сеизмичка истраживања,
· Израда извештаја о изведеним истражним радовима.

Обавеза Извршиоца је да уради Елаборат о геотехничким условима изградње као подлогу израду Идејног пројекта.

- Топографско снимање и подлоге
Извршиалац ће обезбедити расположиве топографске подлоге за предметну локацију (дигитални катастарскотопoграфски план - ДКП, у размери до 1:5000 и др.). За одређивање конфигурације корита реке Дунав у зони пристаништа у Баноштору, Извршилац ће обавити хидрографско снимање на десној обали реке Дунав, у појасу до 200 метара од обале, укључујући  целу акваторију пристаништа (површине цца 3 хектара). Хидрографско снимање извршити вишеснопним интерферометријским дубиномером (multi-beam уређајем) на бази кога ће се добити прецизан 3D модел корита реке, ради утврђивања тачног стања речног дна у зони пристаништа, уз могућност слободног креирања попречних/подужних профила.
Поред хидрографског снимања потребно је извршити и снимање сувоземног дела предметне локације (површине цца 1 хектар) терестичком или РТК методом снимања. Извршилац ће обезбедити информације о постојећој геодетској мрежи (параметри трансформације) на предметној локацији како би се хидрографска мерења повезала у јединствен државни координатни систем са сувоземним мерењем.
Након усвајања концепта техничког решења пројектант ће дефинисати тачан обухват и детаљност снимања.
- Климатско-метеоролошке подлоге
Извршилац ће обрадити климатско-метеоролошке подлоге на основу расположивих података РХМЗ- а, студија, пројеката, техничке документације и друге доступне архивске грађе, како би их прилагодио потребама пројекта.

6. ПРЕДМЕТ, ОБИМ И САДРЖИНА ПРОЈЕКТНО-ТЕХНИЧКЕ ДОКУМЕНТАЦИЈЕ- ИДЕЈНОГ РЕШЕЊА

Изградња путничког пристаништа отвореног за међународни саобраћај у Баноштору планира се на km 1276+750 до km 1276+850, и то на катастарској парцели број 78/1 К.О. Баноштор и кат. парцели 3218/2 реке Дунав.
Предвидети изградњу обалоутврде на начин да се обезбеди заштита дела насуте територије према води и да се овај део обале приведе новој намени. Облогу обалоутврде предвидети према очекиваним утицајима.
На посматраној локацији постоји саобраћајни приступ, те је потребно предвидети изградњу прикључка на јавну саобраћајницу, као и саобраћајне површине на самом пристанишном платоу. Према Плану детаљне регулације за изградњу путничког пристаништа отвореног за међународни саобраћај у Баноштору дефинисана је стационажа прикључка на јавну саобраћајницу ДП IIa реда бр.119.
На територији пристаништа у оквиру грађевинских линија дефинисаних Планом детаљне регулације предвидети и пристанишну зграду са следећим садржајима и функцијама:
· управа пристаништа
· санитарни део (тоалети)
· служба царине
· служба полиције
· комерцијални садржаји (информативни пулт туристичке организације, продаја сувенира,...)

Акваторију пројектовати паралелно са фронталним делом територије пристаништа.
У оквиру хидрограђевинског пројекта описати плутајући објекат за укрцање и искрцање путника као и приступни мост од територије пристаништа до плутајућег објекта.
Плутајући објекат за укрцавање и искрцавање путника предвидети за прихват путничких бродова на туристичким крстарењима Дунавом, предвидети у свему сагласно домаћим (Закон о пловидби и лукама на унутрашњим водама ("Сл. гласник РС", бр. 73/2010, 121/2012, 18/2015, 96/2015 - др. закон, 92/2016, 104/2016 - др. закон, 113/2017 - др. закон, 41/2018, 95/2018 - др. закон, 37/2019 - др. закон, 9/2020 и 52/2021) и међународним прописима и стандардима.
Потребно је одредити локацију постављања плутајућег објекта на основу ажурираног геодетског снимања дна корита реке у зони путничког пристаништа које обухвата и неопходни прилазни пловни пут и акваторијум маневра путничких бродова у складу са прописима и одређеним захтевом за минимални газ.
Предвидети да челични плутајући објекат, као и приступни мост, могу несметаноо и безбедно пратити промене водостаја Дунава, а да при томе буду безбедни и стабилни за укрцавање, кретање и искрцавање путника. Омогућити извезивање, по потреби, плутајућег објекта и одвожење у зимовник или евентуални ремонт.
Плутајући објекат за укрцање и искрцање путника пројектовати тако да је могуће безбедно и ефикасно пристајање путничких бродова при свим водостајима, као и безбедно искрцавање, кретање и искрцавање путника.
Како је за пристајање бродова предвиђен плутајући објекат за укрцање и искрцање путника потребно је пројектовати адекватан привез, који ће држати плутајући објекат у пројектованом положају.
Број и распоред елемената за привез плутајућег објекта одредити тако да се обезбеди правилно функционисање плутајућег објекта за сва меродавна оптерећења.
Такође, зависно од пројектног решења за приступне мостове на плутајућим објектима за укрцање/искрцање путника потребно је пројектовати адекватно решење конструкције моста и обезбедити одговарајући положај моста и плутајућег објекта, безбедан и погодан за кретање путника преко њега, у односу на ограничења која  су дефинисана обалоутврдом, водостајем и уопште локацијским ограничењима.
6.1. Садржина Идејног решења

Идејно решење међународног путничког пристаништа у Баноштору, биће урађено у складу са постојећом планском и техничком документацијом, на подлогома које ће обезбедити Извршилац.
Идејно решење садржи:
0	– Главна свеска
1/1	– Хидрограђевински пројекат 1/2	– Пројекат архитектуре
2	– Пројекат саобраћајница

Идејно решење за инжењерске објекте садржи оне делове по областима који су потребни за издавање локацијских услова.
Посебни садржаји Идејног решења у вези са прикључењем на јавни пут, за објекте за који се прибављају водни услови, као и за објекте са запаљивим и горивим течностима или гасовима, приказани су у Прилозима 10 и 11 Правилника о садржају техничке документације у случају да је потребно.
Општу документацију Идејног решења чини обавезни садржај утврђен чланом 28 Правилника о садржају техничке документације.
Текстуална документација Идејног решења треба да садржи технички опис пројектованог решења територије и акваторије пристаништа, пројектоване пристанишне зграде, као и опис плутајућег објекта за укрцавање и искрцавање путника.
Нумеричка документација Идејног решења треба да садржи приказ остварених површина функционалних целина са наменама.
Графичка документација Идејног решења треба да саджи графичке прилоге пројектованог решења у одговарајућој размери:
· ситуациони план са положајем објеката на локацији
· генералне диспозиције објеката
· основе, пресеке и изгледе пројектоване зграде
· карактеристичне подужне и попречне профиле територије и акваторије пристаништа

Графички прилози Идејног решења се израђују на расположивој батиметријској и геодетској подлози за коју није неопходно прибављати оверу.
Пројектант ће имати обавезу да помаже Наручиоцу у процесу прибављања локацијских услова, достављањем потребних прилога захтеву, као и исправкама у случају примедби надлежног органа.
7. РОК И МЕСТО ИЗВРШЕЊА УСЛУГЕ

7.1 Рок за реализацију услуге

Максимално 90 (деведесет) календарских дана од дана потписивања уговора.

7.2 Формат/количина:

Пројекте доставити у 1 (једном) штампаном примерку у меком повезу, 2 (два) примерка у дигиталном облику (CD) у формату PDF, и 2 (два) примерка у дигиталном облику (CD)
